Premiér Igor Matovič povedal, že je pripravený v prípade potreby zasiahnuť v rámci druhej vlny nákazy koronavírusom. Premiér to povedal po rokovaní vlády. Teraz má boj proti koronavírusu na starosti ministerstvo zdravotníctva aj vďaka vypracovanému a schválenému pandemickému plánu.
"V marci som prebral som riadenie boja proti Covidu-19 aj preto, že bol prázdny sklad Štátnych hmotných rezerv, preto som sa osobne do toho vložil. V žiadnom prípade to nie je zbavovanie sa zodpovednosti," hovorí premiér.
Správu budeme aktualizovať.
Pandémia koronavírusu
18:53
V bratislavskej škôlke bolo dieťa pozitívne na covid
Materskú školu v bratislavskej Petržalke navštevovalo dieťa pozitívne testované na COVID-19. Regionálny úrad verejného zdravotníctva Bratislava ju v rámci prijatých opatrení zatvoril do 16. septembra.
Sedem detí, ktoré prišli s pozitívnym do kontaktu, majú otestovať, nariadili im aj domácu izoláciu. Karanténne opatrenia sa vzťahujú aj na jednu učiteľku.
17:02
Pribudli štyri úmrtia
V súvislosti s ochorením Covid-19 pribudli štyri nové potvrdené úmrtia. Celkový počet v našej krajine je tak na čísle 37. Informovala o tom hovorkyňa ministerstva zdravotníctva Zuzana Eliášová. Úmrtia sú potvrdené na základe vykonaných pitiev zosnulých a všetkých indikovaných pomocných laboratórnych vyšetrovacích metód.
Na pľúcnu formu ochorenia COVID-19 zomrela 22. augusta 89-ročná žena vo Fakultnej nemocnici v Prešove, 23. augusta 78-ročná žena vo Fakultnej nemocnici v Trenčíne, v rovnaký deň 83-ročný muž vo Fakultnej nemocnici v Prešove a 30. augusta 64-ročný muž v Ústrednej vojenskej nemocnici v Ružomberku.
14:54
Ak by som videl, že sa nám to vymyká spod kontroly, tak určite by som zasiahol, povedal Matovič.
14:53
Prebral som riadenie boja Covid 19 aj preto, že bol prázdny sklad štátnych hmotných rezerv, preto som sa osobne do toho vložil. V žiadnom prípade to nie je zbavovanie sa zodpovednosti, hovorí premiér.
14:52
Do tej prvej vlny som im do toho trochu kafral a snažil sa ten boj zastrešovať, od druhej vlny preberá úlohu ministerstvo zdravotníctva, povedal Matovič.
14:50
Chceli sme zabezpečiť počas koronakrízy túto dodatočnú službu, aby tlačovka bola tlmočená do posunkového jazyka, tvrdí Matovič.
14:50
V živote som nemal informáciu, že tlmočníci, ktorí poctivo tlmočili, že by nemali vyplatené faktúry. Verím, že veľmi rýchlo ten problém vyriešia, lebo to je na hanbu, povedal Matovič.
14:48
Matovič po rokovaní vlády
Prekvapením nenazývam celý balík reforiem. Ale konkrétne jednu časť som si zobral na starosti a to bude to prekvapenie, hovorí premiér Igor Matovič po rokovaní vlády.
14:24
Započítali sme do rozpočtu a pripravili peniazen a opatrenia, ktoré by mohli nastať túto jeseň. Sme na začiatku jesene a nemáme Covid-19 pod kontrolou, povedal po rokovaní vlády minister financií Eduard Heger.
11:41
Zákony sa dodržiavať majú. To je úplne jedno, či je to premiér alebo bežný občan, reagoval minister zdravotníctva.
11:39
Brífing ministra zdravotníctva Mareka Krajčího
11:34
Na odbernom mieste budeme vedieť urobiť 500 testov denne, tvrdí Krajčí.
11:32
Zhoršilo sa nám číslo ľudí hospitalizovaných v nemocniciach. Stúpli nám počty ľudí na Jednotke intenzívnej starostlivosti zo 7 na 11, objasnil Krajčí.
11:14
Situácia na maďarských hraniciach ráno v deň začiatku školského roka